Síggja autismu ov seintSkúlablađiđ hevur áhugaverda grein viđ Malan Mohr, lærara og samskipari av undirvísingartilboðnum til næmingar við autismu í Hoyvíkar skúla. Malan vísir m. a. á, at vit duga ikki nóg væl at síggja børn við autismu og í høvuðsheitum verða børn við autismu útgreinað alt, alt ov seint, serliga gentur. ... Sí meiraSí minni Autismuøkiđ viđ sviđusođForkvinnan í Autismufelagnum vísir á, at førleikastovan eisini átti at havt starvsfólk við kunnleika til autismuøkið, og at lærarar í síni grundútbúgving fingu vitan um næmingar við autismu. Les alla samrøđu í nýggjasta Skúlablađnum. ... Sí meiraSí minni Seinasta tilmeldingarfreist í dag. Góðu limir! Sagt skal verða frá, at aðalfundur felagsins verður leygardagin 17. mars kl 9.30 á Hotel Hafnia, Tórshavn. Skrá fyri aðalfundin. 09.30: Vit møtast til ein góðan morgunmat 10.00: Aðalfundur sambært viðtøkum felagsinsEftir aðalfundin hevur forkvinnan í Landsforeningen Autisme, Heidi Thamestrup, áhugaverdan fyrilestur um "Tað góðu skúlagongdina". Vit hava valt hettar evni, sum framhald av at Skúlablaðið hesaferð hevur fleiri greinar um autismu. Eisini hava vit nøkur eintøk av Skúlablaðnum við á aðalfundin, til tey sum ynskja at ogna sær tað. Vit enda við einum løttum ábiti, har høvi verður at tosa saman. Aðalfundurin er bert fyri limir. Vinarliga boða frá luttøku á teldupost: tilmelding @ autisma. fo í seinasta lagi 12. mars. Skráin fyri aðalfundin er hendan:-Val av orðstýrara-Formansfrágreiðing-Kassameistarin leggur fram grannskoðaðan roknskap-Viðgerð av møguligum innkomnum uppskotum frá limunum-Viðgerð av møguligum innkomnum uppskotum frá nevndini-Val av nevndarlimum-Val av grannskoðara-YmisktVið vón um góða undirtøku til aðalfundinVinarligaVegna nevndina í AutismufelagnumHeidi Aagaard, forkvinnaTlf 509031–autisma @ autisma. fo... Sí meiraSí minni Skúlin er ikki fyri allar næmingarAt hava sum mál, at øll børn, sama hvørjar avbjóðingar tey hava, skulu vera partur av einum vanligum skúlaflokki, er heilt av leið, tí tað avdúkar, at tú hevur ikki skilt, hvat til dømis autisma er fyri nakað. Hevur tú autismu, er tað besta fyri teg at hava lærarar rundan um teg, sum arbeiða út frá autismunámsfrøði. Les áhugaverdu samrøðuna við Maluna Mohr, lærara og samskipari av undirvísingartilboðnum til næmingar við autismu í Hoyvíkar skúla í Skúlablað nr 1, 2018. ... Sí meiraSí minni Undirvísing innan autismuPsykiatriski depilin á Landssjúkrahúsinum skipar í 2018 fyri foreldraundirvísing um autismuspektrumórógv. Undirvíst verður í trimum umførum í mars, september og desember. Hetta er eitt gott høvi hjá foreldrum og avvarandi at nema sær meiri vitan um autismu og koma í prát við onnur avvarandi, ið eru í somu støðu. Lesið meira um hetta og hvussu tilmelding fer fram á hesi leinkju. ... Sí meiraSí minni Er hetta sama slag undirvísing sum í 2014? Ella okkurt nýtt, vita tit? 🙂 Lærarar vita lítið og einki um autismuLes áhugaverdu og viðkomandi samrøðuna við forkvinnuna í Autismufelagum Heidi Aagard, har hon mangt annað vísir á, at vantandi vitanin hjá lærarum um autismu er eitt vandamál og sum nakað má gerast við. ... Sí meiraSí minni Skúlablaðið varpar ljós á autismu Skúlablaðið, ið kom út í dag, hevur drúgva greinarøð um autismu í blaðnum. Orsøkin til hetta er, at Autismufelagið vendi sær til Skúlablaðið við umbøn um samstarv og hjálp til at varpa ljós á autismu og hvørjar avbjóðingar, tey við autsimu kunnu hava í skúlanum. Autismufelagið ynskir við hesum at varpa ljós á autismu og teir avbjóðingar, ið fólk við autismu kunnu hava í skúlanum. Avbjóðingarnar eru ikki aleina hjá teimum, ið hava autismu, men somuleiðis hava skúlamyndugleikarnir avbjóðingar við at skapa og fíggja karmar, ið taka atlit til børn við autismu. “ Hetta er eitt týðandi stig á leiðini hjá felagnum at varpa ljós á autismu og hvørjar avbjóðingar børn við autismu kunnu hava í skúlanum. Vit kenna til fleiri støður frá okkara limum, har skúlin er ein sera stórur trupulleiki hjá børnum við autismu og tí er tað so ótrúliga gott, at Skúlablaðið vil varpa ljós á autismu,” sigur forkvinnan í Autismufelagnum, Heidi Aagaard. Á heimasíðuni hjá Skúlablaðnum www. skulabladid. fo stendur at lesa at; "Í nýggjasta blaðnum varpa vit ljós á autismu. Vit tosa við lærara, sum sigur, at tað krevur servitan at arbeiða við autismu; við foreldur, sum siga, at skúlin eigur at síggja foreldrini sum týdningarmiklar samstarvsfelagar; við mammu, hvørs sonur við autismu er komin illa fyri av sparingum í skúlanum; við forkvinnuna í Autismufelagnum, sum sigur, at stuðlarnir, sum eru um børn við autismu, arbeiða í blindum; við autismuráðgevar, sum siga, at skúlin hevur ikki nóg góð fyrilit fyri næmingum við autismu og mangt annað. " Nevndin í felagnum er sera takksom fyri samstarvið við Skúlablaðið og fegnast um, at ein so týðandi miðil sum Skúlablaðið vil verða við til at hjálpa Autismufelagnum og limum tess at varpa ljós á autismu og hvussu týðandi tað er, at børn við autismu verða vird og møtt við støði í teimum kørmum, ið tey hava tørv á. Nevndin í felagnum vónar, at temablaðið hjá Skúlablaðnum verður bæði limum felagsins, fakfólkum og avvarandi myndugleikum til gangs. VinaligaNevndin í Autismufelagnum... Sí meiraSí minni Autismufelagið nýggja heimasíðuSum liður í áhaldandi kunning um autismu hevur Autismufelagið í dag almannakunngjørt nýggja heimasíðu, sum Nudlavirki hevur ment fyri felagið. Nýggja heimasíðan varpar ljós á autismu á ein mennandi og dynamiskan hátt. Heimasíðan inniheldur bæði kunning og vitan um autismu til limirnar í felagnum, familjur teirra og viðkomandi kunning til aðrar áhugabólkar og myndugleikar, ið varða av okkara limum.“ Vit eru sera fegin um at hava fingið eina nýggja heimasíðu, ið betur loyvir okkum at miðla týdandi og viðkomandi tilfar um autismu til okkara limir og føroyska samfelagið. Alt arbeiðið í felagnum er sjálvboðið og tí er týðandi hjá okkum, at vit sum felag lætt og ómakaleyst kunnu varpa ljós á týðandi tilfar og vitan um autismu,” sigur Heidi Aagaard, forkvinna í Autismufelagnum. Við nýggju heimasíðuni hevur felagið lagt seg eftir at menna eina heimasíðu, ið hevur til endamáls at verða brúkaravinarlig fyri okkara limir. Her er hugsað um at halda heimasíðuna einfalda, stílreina og lætta at brúka, og er hetta alt framt við støði í tørvinum hjá limum okkara og familjum teirra. Felagið vónar, at nýggja heimasíðan verður til gagns fyri okkara limir og ein týðandi liður í at varpa ljós á autismu í føroyska samfelagnum. Nýggja heimasíðan kann vitjast á www. autisma. foNevndin í Autismufelangum... Sí meiraSí minni